বঙ্গসম্মানে ভূষিত একঝাঁক উজ্জ্বল তারকা, সম্মান পাচ্ছেন পরমব্রত, নচিকেতা, ইমন

ওয়েবডেস্ক-২০২৬ সালের বঙ্গসম্মানের (Banga samman) তালিকা ঘোষিত হল। আজ একুশে ফেব্রুয়ারির (21 February) দিনেই পশ্চিমবঙ্গ সরকারের তথ্য ও সংস্কৃতি বিভাগ এই তালিকা প্রকাশ করল। একঝাঁক উজ্জ্বল ব্যক্তিত্বের নাম রয়েছে এই তালিকায়। বঙ্গভূষণ সম্মান (Bangabhushan Award) পাচ্ছেন অভিনেতা পরমব্রত চট্টোপাধ্যায় (Actor Parambrata Chatterjee) । টলিউড তো বটেই পরমব্রতের খ্যাতি ছড়িয়েছে হিন্দি সিনেমাতেও। অভিনয়ের পাশাপাশি পরমব্রত একজন পরিচালক। সেই দক্ষতার ভিত্তিতেই এবার বঙ্গসম্মানে ভূষিত হচ্ছেন তিনি। ওই একই সম্মানে ভূষিত হচ্ছেন শ্যামচাঁদ বাগদি, মৃণাল কান্তি বিশ্বাস, নাজমুল হক, চন্দন লোমজেল, সমরেশ চৌধুরী, কলেন্দ্র নাথ মান্ডি, বিবেক কুমার।

আরও পড়ুন- এবার দোল পূর্ণিমার তিথি থাকবে কতক্ষণ? দেখে নিন

সঙ্গীত জগতে অবদানের জন্য বঙ্গবিভূষণ পাচ্ছেন সঙ্গীতশিল্পী শ্রীরাধা বন্দ্যোপাধ্যায়, লোপামুদ্রা মিত্র, নচিকেতা চক্রবর্তী, বাবুল সুপ্রিয় প্রমুখ। এছাড়াও তালিকায় নাম রয়েছে কবি শ্রীজাত বন্দ্যোপাধ্যায় সহ চিত্রশিল্পী গণেশ হালুইয়ের নাম। পরমব্রত চট্টোপাধ্যায়ের পাশাপাশি বঙ্গভূষণ মনোময় ভট্টাচার্য, রাঘব চট্টোপাধ্যায়, সহ রূপঙ্কর বাগচীর নাম। রয়েছে কার্তিক দাস বাউল সহ অদিতি মুন্সীর নামও।

বঙ্গবিভূষণে সম্মানিত ইমন চক্রবর্তীর মন্তব্য, দিদির কাছে আমি আজীবন কৃতজ্ঞ থাকব। রাজ্যের শ্রেষ্ঠ সম্মান দেওয়ার জন্য। বাংলা গানের, বাংলা ভাষার জয় হোক’।

রাজবংশীদের হয়ে কাজের জন্য এদিন অনন্ত মহারাজকে বঙ্গবিভূষণ সম্মান প্রদান করেন মুখ্যমন্ত্রী মমতা বন্দ্যোপাধ্যায়। সম্মান পাওয়ার পরে এদিন নিজের একটি কবিতা পড়ে শোনান অনন্ত মহারাজ।